Direktiva Komisije 1999/39/ES

z dne 6. maja 1999

o spremembi Direktive 96/5/ES o žitnih kašicah in živilih za dojenčke in majhne otroke

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene [1], kakor je bila spremenjena z Direktivo 96/84/ES Evropskega parlamenta in Sveta [2], in zlasti člena 4(1) Direktive,

po posvetovanju s Strokovnim odborom za živila,

(1) ker člen 6 Direktive Komisije 96/5/ES [3], kakor je bila spremenjena z Direktivo 98/36/ES [4], določa, da žitne kašice in otroška hrana ne smejo vsebovati nobene snovi v količini, ki bi ogrozila zdravje dojenčkov in majhnih otrok, in da je treba nemudoma določiti mejne vrednosti teh snovi;

(2) ker različni predpisi o mejnih vrednostih ostankov pesticidov v žitnih kašicah in otroški hrani povzročajo ovire v trgovini med nekaterimi državami članicami;

(3) ker mejne vrednosti ostankov pesticidov, določene v Direktivi Sveta 76/895/EGS z dne 23. novembra 1976 v zvezi z določanjem mejnih vrednosti ostankov pesticidov v in na sadju in vrtninah [5], kakor je bila nazadnje spremenjena z Direktivo 97/41/ES [6], v Direktivi Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih [7], kakor je bila nazadnje spremenjena z Direktivo 98/82/ES [8], v Direktivi Sveta 86/363/EGS z dne 24. julija 1986 o določanju mejnih vrednosti ostankov pesticidov v in na živilih živalskega izvora [9], kakor je bila nazadnje spremenjena z Direktivo 98/82/ES, ter v Direktivi Sveta 90/642/EGS z dne 27. novembra 1990 o določanju mejnih vrednosti ostankov pesticidov v in na nekaterih izdelkih rastlinskega izvora, vključno s sadjem in vrtninami [10], kakor je bila nazadnje spremenjena z Direktivo 98/82/ES, ne posegajo v posebne določbe, ki veljajo za žitne kašice in otroško hrano;

(4) ker načelo previdnosti ob upoštevanju mednarodnih obveznosti Skupnosti v primerih, pri katerih ustrezni znanstveni dokazi ne zadoščajo, omogoča, da Skupnost začasno sprejme ukrepe na podlagi razpoložljivih podatkov ter da izvede dodatno oceno tveganja in v razumnem času pregleda ukrepe;

(5) ker zdaj na podlagi obeh mnenj, ki jih je dal Strokovni odbor za prehrano 19. septembra 1997 in 4. junija 1998, obstaja dvom, ki zadeva ustreznost obstoječih vrednosti dopustnega dnevnega vnosa (DDV) za varovanje zdravja dojenčkov in majhnih otrok; ker izraženi dvomi ne zadevajo zgolj pesticidov in ostankov pesticidov, temveč tudi nevarne kemikalije in ker bo zato Komisija preučila možnost čim prejšnje določitve mejnih vrednosti težkih kovin v živilih za dojenčke in majhne otroke;

(6) ker je torej, kar zadeva živila za posebne prehranske namene, ki so namenjena dojenčkom in majhnim otrokom, primerno, da se sprejme zelo nizka skupna mejna vrednost za vse pesticide do strokovnega pregleda in ocene posameznih snovi;

(7) ker naj bo ta zelo nizka skupna mejna vrednost določena pri 0,01 mg/kg, kar je v praksi najmanjša vrednost zaznavanja;

(8) ker si bo Komisija v sodelovanju z zainteresiranimi stranmi prizadevala brez odloga dokončati pregled ter določiti ustrezne in strokovno utemeljene vrednosti, ki jih je treba vključiti v novo Prilogo VII;

(9) ker je treba za ostanke pesticidov zahtevati stroge omejitve; ker je možno s skrbno izbiro surovin in glede na to, da se žitne kašice in otroška hrana obsežno predelujejo med proizvodnjo, narediti izdelke, ki vsebujejo zelo nizke vrednosti ostankov pesticidov;

(10) ker lahko pri majhnem številu pesticidov tudi tako nizke vrednosti omogočajo, da je DDV teh pesticidov v najslabših okoliščinah vnosa presežena; ker morajo biti zato žitne kašice in otroška hrana brez teh posameznih pesticidov in jih je treba izdelovati iz surovin, ki ne vsebujejo takih pesticidov;

(11) ker in kadar DDV izhaja iz strokovne ocene pesticidov, opravljene v skladu z Direktivo Sveta 91/414/EGS [11], kakor je bila nazadnje spremenjena z Direktivo Komisije 1999/1/ES [12], se bo ta DDV uporabil kot osnova za določitev mejnih vrednosti ostankov za žitne kašice in otroško hrano z načinom obdelave, kjer je to primerno, v okviru direktiv 86/362/EGS, 86/363/EGS in 90/642/EGS;

(12) ker ta direktiva izraža trenutno védenje o teh snoveh; ker se bo o kakršnih koli spremembah, ki bi temeljile na novih znanstvenih ali tehničnih spoznanjih, odločalo v skladu s postopkom, določenim v členu 13 Direktive 89/398/EGS;

(13) ker je treba Direktivo 96/5/ES ustrezno spremeniti;

(14) ker so ukrepi, predvideni s to direktivo, v skladu z mnenjem Stalnega odbora za živila,

SPREJELA NASLEDNJO DIREKTIVO:

Člen 1

Direktiva 96/5/ES se s tem spremeni:

1. členu 1(4) se doda naslednja alinea:

"— "ostanek pesticida" pomeni ostanek fitofarmacevtskega sredstva v žitnih kašicah in otroški hrani, kakor je opredeljen v točki 1 člena 2 Direktive Sveta 91/414/EGS [13], vključno z njegovimi presnovki in snovmi, ki nastanejo pri njegovem razpadu ali reakciji,"

2. člen 6 se nadomesti z naslednjim:

"Člen 6

1. Žitne kašice in otroška hrana ne smejo vsebovati nobene snovi v količini, ki bi lahko ogrozila zdravje dojenčkov in majhnih otrok. Potrebne mejne vrednosti je treba čimprej določiti.

2. Žitne kašice in otroška hrana ne smejo vsebovati ostankov posameznih pesticidov v količinah, ki bi bile večje od 0,01 mg/kg, razen snovi, za katere so bile posebne vrednosti določene v Prilogi VII; v tem primeru se uporabljajo te posebne vrednosti.

Te vrednosti veljajo za žitne kašice in otroško hrano, namenjeno za uživanje kot gotovi obrok ali pripravljeno po navodilih proizvajalca.

Analitski postopki za določanje vrednosti ostankov pesticidov morajo biti splošno sprejemljivi standardizirani postopki.

3. Pesticidi, našteti v Prilogi VIII, se ne smejo uporabljati za kmetijske pridelke, namenjene za izdelavo žitnih kašic in otroške hrane.

4. Po potrebi se določijo tudi mikrobiološka merila;"

3. dodata se naslednji prilogi VII in VIII:"

PRILOGA VII

Posamezne mejne vrednosti ostankov pesticidov v žitnih kašicah in otroški hrani

+++++ TIFF +++++

PRILOGA VIII

Pesticidi, ki se ne smejo uporabljati za kmetijske pridelke, namenjene za izdelavo žitnih kašic in otroške hrane.

Kemijsko ime snovi

"

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2000. O tem takoj obvestijo Komisijo.

Ti zakoni in drugi predpisi se uporabljajo tako, da:

(a) omogočijo promet z izdelki, ki so v skladu s to direktivo, najpozneje od 30. junija 2000;

(b) s 1. julijem 2002 prepovejo promet z izdelki, ki niso v skladu s to direktivo.

Države članice naj se v sprejetih predpisih sklicujejo na to direktivo ali pa naj sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 6. maja 1999

Za Komisijo

Martin Bangemann

Član Komisije

[1] UL L 186, 30.6.1989, str. 27.

[2] UL L 48, 19.2.1997, str. 20.

[3] UL L 49, 28.2.1996, str. 17.

[4] UL L 167, 12.6.1998, str. 23.

[5] UL L 340, 9.12.1976, str. 26.

[6] UL L 184, 12.7.1997, str. 33.

[7] UL L 221, 7.8.1986, str. 37.

[8] UL L 290, 29.10.1998, str. 25.

[9] UL L 221, 7.8.1986, str. 43.

[10] UL L 350, 14.12.1990, str. 71.

[11] UL L 230, 19.8.1991, str. 1.

[12] UL L 21, 28.1.1999, str. 21.

[13] UL L 230, 19.8.1991, str. 1.

--------------------------------------------------